De amore coniugali/2.11
<div class="text">

XI.
Naenia quarta
nugatoria
nutrix canit
 

Ora quis, aut quis labra mihi linguamque momordit?
Lucius improbulus, Lucius ille malus.
Quis collum mammasque meas pectusque momordit?
Lucius ille malus, Lucius improbulus.
5
Ne posthac, ne tange, puer. Cui basia servo
labraque? Cui linguam hanc? Antinoo, Antinoo;
cui pectus, mollemque sinum, tenerasque papillas,
amplexusque meos? Antinoo, Antinoo.
Antinoe o formose, veni; tibi brachia pando;
10
quamprimum in nostros, blande, recurre sinus;
en mammas, en lacteolas, formose, papillas,
en cape delicias tinnula plectra tuas.
Sed quisnam nostra puer hic cervice pependit?
Mentior? An certe est Lucius improbulus.
15
Implicuit collo simul et simul oscula sumpsit
improbulus non jam, sed probus ipse puer.